Termini de sol·licituds: del 25 de juny al 8 de juliol.
a) No estar sotmesa a cap dels supòsits de prohibició per ser beneficiària de subvencions de conformitat amb l'article 13 de la Llei estatal 38/2003, de 17 de novembre, general de subvencions.
b) Presentar declaració sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada de l'entitat concedent i la quantitat sol·licitada i/o obtinguda.
(Declaració del/de la representant legal de l'entitat inclosa al formulari de sol·licitud)
c) Complir la normativa sobre propietat intel·lectual, si la realització de l'activitat objecte de la subvenció utilitza qualsevol element susceptible de generar drets d'autor.
d) En el cas que disposi d'una plantilla igual o superior a 50 persones treballadores, complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
e) En el cas que tingui una plantilla igual o superior a 25 persones, indicar els mitjans per prevenir i detectar casos d'assetjament sexual i d'assetjament per raó de sexe, i per intervenir-hi als seus centres de treball, d'acord amb els agents socials, de conformitat amb la Llei 5/2008, de 24 d'abril, del dret de les dones a erradicar la violència masclista.
f) En el cas que tingui una plantilla igualtat o superior a 250 persones treballadores, l'entitat aplica un pla d'igualtat, en compliment de l'article 45 de la Llei orgànica 3/2007, de 22 de març, per a la igualtat efectiva entre homes i dones.
(Acreditació per declaració responsable del/de la representant legal de l'entitat inclosa al formulari de sol·licitud).
g) Complir els requisits dels articles 33 i 36.4 de la Llei 1/1998, de 7 de gener, de política lingüística, respecte als centres laborals i, en les empreses que tinguin establiments oberts al públic a Catalunya, complir els requisits que estableixen els articles 32.1 i 32.3 d'aquesta Llei.
h) En cas de fundacions i associacions no esportives, haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior.(Acreditació per declaració responsable del/de la representant legal de l'entitat inclosa al formulari de sol·licitud)
i) En cas de fundacions, haver complert el deure de presentar els comptes anuals davant del protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
j) En cas d'associacions esportives d'utilitat pública, haver complert el deure de presentar els comptes anuals davant l'òrgan competent del Consell Català de l'Esport, d'acord amb l'article 34 de la Llei orgànica 1/2002, de 22 de març, reguladora del dret d'associació i l'article 5 del Reial decret 1740/2003, de 19 de desembre, sobre procediments relatius a associacions d'utilitat pública i resta de normativa aplicable.
k) No haver estat objecte de sancions administratives fermes ni de sentències condemnatòries per exercir o tolerar pràctiques laborals considerades discriminatòries per raó de sexe o de gènere i donar compliment al que preveu la Llei 17/2015, de 21 de juliol, d'igualtat efectiva de dones i homes.
l) Quan les activitats objecte d'aquestes subvencions comportin contacte habitual amb menors, es disposa de les certificacions legalment establertes, o d'haver-les sol·licitat prèviament a la publicació de la proposta provisional, per acreditar que el personal de les entitats les activitats de les quals suposin l'accés i exercici a les professions, oficis i activitats que impliquin contacte habitual amb menors, no ha estat condemnat per sentència ferma per cap delicte contra la llibertat i indemnitat sexual, que inclou l'agressió i abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans, i que, en cas que canviï alguna persona adscrita al projecte, es compromet a fer la comprovació oportuna pel que fa al cas, segons disposa l'article 13.5 de la Llei orgànica 1/1996, de 15 de gener, de protecció jurídica del menor, de modificació parcial del Codi civil i de la Llei d'enjudiciament civil.(Acreditació per declaració responsable del / de la representant legal de l'entitat inclosa al formulari de sol·licitud)
m) D'acord amb l'article 55.2 de Llei 19/2014, del 29 de desembre, de transparència, accés a la informació pública i bon govern, adequar la seva activitat als principis ètics i les regles de conducta establerts al codi ètic inclòs a l'annex de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol.
Cal tenir en compte que, en cas d'incompliment dels principis ètics i regles de conducta, és d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.
(Acreditació per declaració responsable del / de la representant legal de l'entitat inclosa al formulari de sol·licitud)
Pressupost de despeses i d'ingressos
Guia per a la presentació de les sol·licituds
Heu de presentar la documentació per mitjans electrònics.
Sol·licitud de transferència bancària
Les entitats proposades com a beneficiàries de les subvencions han de presentar el document d'acceptació i, en tot cas, la documentació que els sigui requerida per l'òrgan instructor, d'acord amb la base 11.3, en el termini màxim de 10 dies hàbils a comptar des de l'endemà de la publicació de la proposta de resolució provisional de concessió, al Tauler electrònic de la Generalitat accessible des de la Seu electrònica [URL] Quan es rep la resposta?
El termini màxim per resoldre i notificar serà de sis mesos a comptar des de l'endemà de la publicació de la corresponent convocatòria al DOGC.
Un cop transcorregut aquest termini, si no s'ha produït la notificació esmentada, els interessats poden entendre que les seves sol·licituds han estat desestimades per silenci administratiu.
La publicació de la resolució final del procediment al Tauler electrònic de l'Administració de la Generalitat de Catalunya [URL], substitueix la notificació individual i té els mateixos efectes.
Així mateix, aquesta resolució es pot consultar a través de la pàgina web esport.gencat.cat, sens perjudici que es puguin utilitzar addicionalment altres mitjans electrònics.
Es pot interposar recurs d'alçada davant la persona titular del departament competent en matèria d'esports, en el termini d'un mes comptat a partir de l'endemà de la publicació de la resolució.
El pagament de la subvenció s'efectua mitjançant dos lliuraments:
Les entitats beneficiàries d'aquestes subvencions han de justificar l'aplicació dels fons percebuts d'acord amb el que estableixen els articles 30 i 31 de la Llei estatal 38/2003, de 17 de novembre, general de subvencions, l'Ordre ECO/172/2015, de 3 de juny, sobre les formes de justificació de subvencions, i de conformitat amb el que preveu aquesta base.
Les despeses a justificar s'han d'haver realitzat en el període comprès entre l'1 de setembre de l'exercici pressupostari anterior a la convocatòria i el 31 d'agost de l'exercici pressupostari de la convocatòria i han de ser degudament validades pel corresponent representant legal de l'entitat.
Les entitats han de presentar la documentació justificativa descrita en aquesta base en el termini màxim d'un mes a comptar des de l'endemà de la data de finalització de l'execució de les actuacions objecte de subvenció o, en el supòsit que les actuacions a subvencionar ja s'haguessin executat en el moment d'atorgar-se la subvenció, en el termini d'un mes a comptar des de l'endemà de la data de la resolució de concessió de la subvenció sol·licitada.
La modalitat de justificació de les subvencions és el de comptes justificatius amb aportació de justificants de despesa, menys per a les subvencions concedides per un import total igual o inferior a 25.000 euros, en què la modalitat és la de comptes justificatius simplificats.
Documentació justificativa a aportar:
I. Subvencions concedides per un import total superior a 25.000 euros, modalitat de compte justificatiu amb aportació de justificants de despesa.
Les entitats beneficiàries han de presentar al Consell Català de l'Esport el compte justificatiu, el qual ha de contenir la documentació següent acreditativa del compliment de l'objecte de la subvenció i de l'aplicació dels fons concedits següent:
a) Memòria de cada activitat subvencionada, descriptiva del projecte realitzat, amb indicació de les activitats realitzades i els resultats obtinguts.
b) Memòria econòmica sobre el cost de cadascuna de les activitats subvencionades realitzades on hi consti:
Una relació classificada de les despeses de les activitats subvencionades segons els projectes presentats, amb identificació del creditor, número de la factura o document de valor probatori equivalent en el tràfic mercantil, l'import, la data d'emissió, la data de pagament i a quin concepte del pressupost previst es refereixen.
En el supòsit que no s'hagi presentat amb la sol·licitud, d'acord amb la base 7.b), liquidació definitiva del pressupost de cadascuna de les activitats subvencionades amb l'estat comparatiu entre el pressupost presentat acceptat amb la sol·licitud i el finalment aprovat i executat, en què s'indiquin i es motivin les desviacions que hi hagi hagut.
b.3 La relació classificada de les despeses de cada activitat ha d'anar acompanyada de les factures o els documents de valor probatori equivalent en el tràfic jurídic mercantil o amb eficàcia administrativa, i la documentació acreditativa del pagament consistent en extracte bancari o, en el cas de pagament en efectiu, documentació acreditativa de la percepció de l'import per part del creditor.
La documentació justificativa i l'acreditativa del pagament s'ha efectuar i ha de tenir el contingut previst en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació.
b.4 Una relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència.
b.5 Els pressupostos que, en aplicació de l'article 31.3 de la Llei estatal 38/2003, de 17 de novembre, general de subvencions, si escau, ha d'haver sol·licitat el beneficiari.
b.6 Qualsevol altra documentació relacionada directament amb l'objecte específic de la subvenció que requereixin les bases.
b.7 En el seu cas, carta de pagament de reintegrament en el supòsit de romanents no aplicats així com dels interessos que se'n derivin.
c) Declaració responsable del/de la representant legal de l'entitat acreditativa del compliment de l'obligació prevista a la base 17.g.
Subvencions concedides per un import igual o inferior a 25.000 euros, modalitat de compte justificatiu simplificat.
Les entitats beneficiàries han de presentar la mateixa documentació indicada en el punt I d'aquesta base, menys la documentació a què fan referència els punt b.3 i b.6 d'aquesta base.
L'òrgan instructor, mitjançant tècniques de mostreig aleatori sistemàtic, requerirà a aquestes entitats beneficiàries els justificants de despesa, amb el corresponent comprovant de pagament, que consideri oportuns dels inclosos en la relació classificada de les despeses de les activitats (punt b.1 d'aquesta base) per tal d'obtenir evidència raonable sobre l'aplicació adequada de la subvenció.
La Guia per a la justificació de les subvencions, així com també els formularis normalitzats de la documentació requerida en aquesta base, es poden obtenir a través de la pàgina web esport.gencat.cat i a l'adreça Tràmits gencat [URL].
En tots els casos, l'òrgan concedent ha de marcar els justificants vàlids presentats amb un segell que indiqui la subvenció que es justifica.
La no-realització de l'activitat subvencionada en els termes previstos, la manca de justificació o la justificació incompleta o incorrecta de l'activitat subvencionada comporta la revocació total o parcial de la subvenció i el reintegrament dels fons rebuts.
Tot això, previs els requeriments previstos els articles 15 i 16 de l'Ordre ECO/172/2015, de 3 de juny, sobre les formes de justificació de subvencions, que es notifiquen individualment a les persones beneficiàries.